**Anexa la Ordinul nr. din /10/2019**

GHIDUL GRUPURILOR DE ACȚIUNE LOCALĂ PENTRU IMPLEMENTAREA STRATEGIILOR DE DEZVOLTARE LOCALĂ

***Versiunea 07***



*Ghidul* *Grupurilor de Acțiune Locală pentru implementarea SDL este un material de informare tehnică a Grupurilor de Acțiune Locală, elaborat de Direcția Generală Dezvoltare Rurală – Autoritate de Management pentru PNDR.*

**PROGRAMUL NAŢIONAL DE DEZVOLTARE RURALĂ 2014 – 2020**

**Program finanţat de Uniunea Europeană și Guvernul României prin FONDUL EUROPEAN AGRICOL PENTRU DEZVOLTARE RURALĂ**

**EUROPA INVESTEȘTE ÎN ZONELE RURALE**

**Cuprins**

[**Scopul Ghidului 3**](#_Toc534726479)

[**Definiții și abrevieri 3**](#_Toc534726480)

[**Referințe legislative 4**](#_Toc534726481)

[**Descrierea activității de implementare a SDL 6**](#_Toc534726482)

[**Criterii specifice implementării SDL și funcționării GAL 6**](#_Toc534726483)

[**Flux procedural pentru accesarea fondurilor nerambursabile 10**](#_Toc534726484)

[**Elaborarea documentelor de accesare a măsurilor din SDL 11**](#_Toc534726485)

[**Lansarea apelurilor de selecție 12**](#_Toc534726486)

[**Selecția proiectelor 14**](#_Toc534726487)

[**Descrierea activității de monitorizare a SDL 20**](#_Toc534726488)

[**Descrierea activității de evaluare a implementării SDL 21**](#_Toc534726489)

[**Evaluarea performanțelor privind implementarea SDL- Redistribuirea fondurilor aferente Strategiilor de Dezvoltare Locală 22**](#_Toc534726490)

[**Modificarea Strategiilor de Dezvoltare Locală 25**](#_Toc534726491)

[**Retragerea autorizațiilor de funcționare 30**](#_Toc534726492)

[**ANEXE 32**](#_Toc534726493)

# 

# Scopul Ghidului

Ghidul Grupurilor de Acțiune Locală pentru implementarea SDL este un material de informare tehnică a Grupurilor de Acțiune Locală, elaborat de Direcția Generală Dezvoltare Rurală – Autoritatea de Management pentru PNDR şi constituie un suport informativ pentru implementarea corectă a Strategiilor de Dezvoltare Locală, conform cerinţelor specifice ale Programului Național de Dezvoltare Rurală 2014-2020 și reglementărilor europene.

Acest document nu este opozabil actelor normative naţionale şi ale Uniunii Europene.

Ghidul Grupurilor de Acțiune Locală pentru implementarea SDL prezintă regulile pentru îndeplinirea atribuțiilor obligatorii ale Grupurilor de Acțiune Locală, îndrumări privind monitorizarea, evaluarea și modificarea Strategiilor de Dezvoltare Locală, precum și alte informaţii utile implementării SDL.

Ghidul de implementare poate suferi modificări ca urmare a actualizărilor legislative naţionale şi ale Uniunii Europene sau procedurale – varianta actualizată va fi publicată pe pagina de internet [www.madr.ro](http://www.madr.ro).

# Definiții și abrevieri

**Definiții**

**„animarea”** presupune acțiuni de diseminare cu privire la implementarea SDL, informări privind lansările de sesiuni proiecte și a condițiilor de accesare, comunicări cu privire la acțiunile implementate de GAL, acțiuni de consultare a publicului interesat privind modificări de SDL, ghiduri, proceduri, etc.

**„măsură”** înseamnă un set de operațiuni care contribuie la realizarea uneia sau mai multora dintre prioritățile Uniunii în materie de dezvoltare rurală;

**„rata sprijinului”** înseamnă rata contribuției publice la o operațiune;

**„operațiune”** înseamnă un proiect, un contract, o acțiune sau un grup de proiecte selectate, care contribuie la realizarea obiectivelor unei priorități sau unor priorități aferente;

**„beneficiar”** înseamnă un organism public sau privat care inițiază și implementează operațiunile;

„**indicator specific**” înseamnă rezultatul la care contribuie o prioritate de investiții sau o prioritate a Uniunii într-un context local specific prin acțiuni sau măsuri luate în cadrul unei astfel de priorități;

**„rata de eroare a evaluării proiectelor”** reprezintă diferența dintre nr. proiectelor depuse la AFIR și nr. proiectelor declarate eligibile la AFIR raportată la nr. proiectelor depuse la AFIR.

„**măsură atipică” -** o măsură care nu este similară unei măsuri din PNDR 2014 – 2020; măsurile care nu pot fi asimilate niciunui art. din Titlul III: Sprijinul pentru dezvoltarea rurală al Reg. (UE) nr. 1305/2013, pot fi incluse în SDL, având încadrarea doar pe domenii de intervenție, priorități și obiective, conform art. 4-5 din Reg. (UE) nr. 1305/2013.

**Abrevieri**

**AFIR** – Agenţia pentru Finanțarea Investițiilor Rurale

**CDRJ** – Compartiment de Dezvoltare Rurală Județean

**CS –** Comitet de selecție

**DGDR AM PNDR** – Direcţia Generală Dezvoltare Rurală - Autoritate de Management pentru Programul Naţional de Dezvoltare Rurală

**DI** – Domeniu de intervenție

**FEADR** - Fondul European Agricol pentru Dezvoltare Rurală

**GAL** - Grup de Acţiune Locală

**MADR** – Ministerul Agriculturii şi Dezvoltării Rurale

**OJFIR** – Oficiul Județean pentru Finanțarea Investițiilor Rurale

**PNDR** - Programul Naţional de Dezvoltare Rurală 2014-2020

**RNDR** – Rețeaua Națională de Dezvoltare Rurală

**SLIN** – Serviciul LEADER şi Investiții Nonagricole

**SDL** - Strategie de Dezvoltare Locală

# Referințe legislative

**Legislaţia europeană:**

* Regulamentul (UE) nr. 1303/2013 al Parlamentului Europeanşial Consiliului Uniunii Europene din 17 decembrie 2013 de stabilire a unor dispoziţii comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală şi Fondul european pentru pescuit şi afaceri maritime, precum şi de stabilire a unor dispoziţii generale privind Fondul european de dezvoltare regională, Fondul social european, Fondul de coeziune şi Fondul european pentru pescuit şi afaceri maritime şi de abrogare a Regulamentului (CE) nr. 1083/2006 al Consiliului, cu modificările și completările ulterioare;
* Regulamentul (UE) nr. 1305/2013 al Parlamentului Europeanşial Consiliului Uniunii Europene din 17 decembrie 2013 privind sprijinul pentru dezvoltare rurală acordat din Fondul european agricol pentru dezvoltare rurală (FEADR) şi de abrogare a Regulamentului (CE) nr. 1698/2005 al Consiliului, cu modificările și completările ulterioare;
* Regulamentul (UE) nr. 1407/2013 al Comisiei Europene din 18 decembrie 2013 privind aplicarea articolelor 107 şi 108 din Tratatul privind funcţionarea Uniunii Europene ajutoarelor de minimis;
* Regulamentul de punere în aplicare (UE) nr. 808/2014 al Comisiei Europene din 17 iulie 2014 de stabilire a normelor de aplicare a Regulamentului (UE) nr. 1305/2013 al Parlamentului European şi al Consiliului privind sprijinul pentru dezvoltare rurală acordat din Fondul european agricol pentru dezvoltare rurală (FEADR), cu modificările și completările ulterioare;
* Regulamentul de punere în aplicare (UE) nr. 215/2014 al Comisiei Europene din 7 martie 2014 de stabilire a normelor de aplicare a Regulamentului (UE) nr. 1303/2013 al Parlamentului European şi al Consiliului de stabilire a unor dispoziţii comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală şi Fondul european pentru pescuit şi afaceri maritime, precum şi de stabilire a unor dispoziţii generale privind Fondul european de dezvoltare regională, Fondul social european, Fondul de coeziune şi Fondul european pentru pescuit şi afaceri maritime, în ceea ce priveşte metodologiile privind sprijinul pentru obiectivele legate de schimbările climatice, stabilirea obiectivelor de etapă şi a ţintelor în cadrul de performanţă şi nomenclatura categoriilor de intervenţie pentru fondurile structurale şi de investiţii europene, cu modificările ulterioare.

**Legislaţia naţională:**

* Programul Național de Dezvoltare Rurală aprobat prin Decizia de punere în aplicare a Comisiei Nr. 3508 din 26.05.2015 de aprobare a Programului Național de Dezvoltare Rurală 2014-2020 al României pentru sprijin din Fondul European Agricol pentru Dezvoltare Rurală, cu modificările și completările ulterioare;
* Ordonanța de Urgență a Guvernului nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările şi completările ulterioare;
* Ordonanţa de Urgenţă a Guvernului nr. 49/2015 privind gestionarea financiară a fondurilor europene nerambursabile aferente politicii agricole comune, politicii comune de pescuit şi politicii maritime integrate la nivelul Uniunii Europene, precum şi a fondurilor alocate de la bugetul de stat pentru perioada de programare 2014-2020 şi pentru modificarea şi completarea unor acte normative din domeniul garantării, cu modificările și completările ulterioare;
* Ordonanța Guvernului nr. 26/2000 cu privire la asociaţii şi fundaţii, cu modificările şi completările ulterioare;
* Hotărârea Guvernului nr. 226/2015 privind stabilirea cadrului general de implementare a măsurilor Programului Naţional de Dezvoltare Rurală cofinanţate din Fondul European Agricol pentru Dezvoltare Rurală și de la bugetul de stat, cu modificările și completările ulterioare;
* Legea nr. 184/2016 privind instituirea unui mecanism de prevenire a conflictului de interese în procedura de atribuire a contractelor de achiziţie publică;
* Ordonanța de Urgență a Guvernului nr. 57/2019 privind Codul administrativ, cu completările ulterioare.

# 

# Descrierea activității de implementare a SDL

**Activitatea de implementare a SDL** se bazează pe următoarele funcții administrative desfășurate de GAL:

* consolidarea capacității actorilor locali relevanți de a dezvolta și implementa operațiunile, inclusiv promovarea capacității lor de management al proiectelor;
* animarea teritoriului;
* pregătirea și publicarea apelurilor de selecție, în conformitate cu SDL;
* conceperea unei proceduri de selecție nediscriminatorii și transparente și a unor criterii obiective în ceea ce privește selectarea operațiunilor, care să evite conflictele de interese, care garantează că cel puțin 51% din voturile privind deciziile de selecție sunt exprimate de parteneri care nu au statutul de autorități publice și permite selecția conform Regulamentului (UE) 1305/2013 cu modificările și completările ulterioare;
* primirea și evaluarea cererilor de finanțare (cu excepția situațiilor în care GAL este beneficiar);
* primirea și verificarea conformității cererilor de plată depuse (cu excepția situațiilor în care GAL este beneficiar);
* selectarea operațiunilor, stabilirea cuantumului contribuției și prezentarea propunerilor către AFIR;
* monitorizarea implementării Strategiei de Dezvoltare Locală și a operațiunilor sprijinite și efectuarea de activități specifice de evaluare ale strategiei respective;
* monitorizarea proiectelor contractate;
* întocmirea raportărilor, cererilor de plată, dosarelor de achiziții aferente costurilor de funcționare și animare;
* îndeplinirea atribuțiilor specifice domeniilor: financiar, contabilitate, juridic, resurse umane etc.

# Criterii specifice implementării SDL și funcționării GAL

Verificarea îndeplinirii criteriilor specifice implementării SDL și funcționării GAL va fi efectuată atât de consilierii de la nivel central cât și de consilierii din cadrul structurilor teritoriale ale AM PNDR cu atribuții în coordonarea și monitorizarea activității de implementare și funcționare a GAL, scopul acesteia fiind acela de a menține capacitatea GAL de funcționare și de implementare a SDL conform prevederilor regulamentelor europene și legislației naționale specifice.

Reprezentanții AM PNDR vor realiza verificări pe parcursul perioadei de programare în ceea ce privește activitatea GAL-urilor autorizate pentru funcționare. Verificarea pe teren, la sediul GAL, se va efectua la o dată adusă la cunoștință echipei tehnice GAL, prin reprezentantul legal al acesteia, cu cel puțin 5 zile lucrătoare înainte de efectuare. Verificarea se va realiza în baza unui Formular de verificare, care va fi completat de reprezentanții AM PNDR desemnați în acest sens și va fi semnat de reprezentantul legal al GAL pentru luare la cunoștință.

Verificarea va viza următoarele aspecte:

1. **Respectarea criteriilor de eligibilitate și de selecție în baza cărora SDL a fost selectată.**

GAL trebuie să furnizeze reprezentanților DGDR AM PNDR documentele care demonstrează acțiunile demarate pentru menținerea criteriilor de eligibilitate și selecție, în baza cărora SDL a fost evaluată și selectată.

**Atenție!** Verificarea menținerii criteriilor de eligibilitate și selecție a SDL se va efectua după fiecare solicitare a GAL privind modificarea SDL, pe baza documentației transmisă de către GAL sau de câte ori este cazul de către reprezentanții AM PNDR responsabili cu monitorizarea activității GAL-ului respectiv, la sediul GAL.

1. **Existența unui sediu social/funcțional în teritoriul GAL**

GAL trebuie să prezinte documente justificative precum contract de închiriere sau contract de comodat în vederea demonstrării că sediul în care își desfășoară activitatea este localizat în teritoriul acoperit de GAL.

Pentru GAL-urile cu teritoriul în Delta Dunării, se acceptă existența a unui alt sediu în afara teritoriului GAL, cu acordul în prealabil al DGDR AM PNDR.

Asigurarea vizibilității sediului GAL se va realiza obligatoriu prin amplasarea unei plăcuțe informative la sediul GAL și opțional prin:

* plăcuță informativă generală amplasată în apropierea indicatorului rutier al localității la intrarea și ieșirea din localitatea în care este sediul GAL și doar pe drumul cu cel mai mare trafic;
* panou publicitar de prezentare a siglei și a denumirii, dimensionat corect astfel încât să asigure vizibilitate optimă în raport cu clădirea și cu distanța de la care este necesară vizualizarea panoului.

1. **Asigurarea comunicării și transparenței**

GAL va demonstra funcționalitatea instrumentelor de asigurare a transparenței și a comunicării prin furnizarea următoarelor informații:

* **Numărul de telefon fix/mobil/fax –** nr. de telefon furnizat trebuie să fie funcțional și să asigure o comunicare eficientă;
* **Adresa de e-mail aferentă GAL (ex.:** numele GAL-ului sau un acronim al acestuia);
* **Pagina de internet -** trebuie să includă cel puțin următoarele:
  + Informații generale privind implementarea SDL prin intermediul LEADER;
  + Teritoriul acoperit de SDL;
  + Strategia inițială selectată în vederea finanțării și variantele actualizate (în cazul în care au fost aprobate de DGDR AM PNDR modificări de SDL) ale acesteia. Strategia inițial selectată se va publica fără anexele care conțin

datele personale ale partenerilor sau a persoanelor fizice sau juridice participante la întâlnirile de animare (Anexa 6 – Documente justificative privind animarea, Anexa 7 – Documente justificative ale membrilor partenerilor);

**Atenție!** În cazul în care la momentul evaluării au fost solicitate clarificări care au implicat rectificări ale SDL, Strategia inițială selectată în vederea finanțării va fi cea actualizată, conform clarificărilor.

* Calendarul estimativ de lansare a apelurilor de selecție;
  + Apelurile de selecție lansate (varianta detaliată și varianta simplificată);
  + Rapoartele de evaluare, de selecție și de contestații;
  + Ghidurile măsurilor din SDL cu anexele aferente;
  + Procedura de evaluare și selecție a proiectelor;
  + O secțiune cu proiectele finanțate prin intermediul SDL (finalizate – la momentul rambursării ultimei cereri de plată). Detaliile despre proiectele finalizate vor fi completate conform formatului indicat în **Anexa 4 – Prezentare proiect.**
  + Alte documente emise de GAL sau informații relevante pentru solicitanți/beneficiari;
  + Datele de contact;
  + Legături utile pentru solicitanți/beneficiari.

Pentru transparența accesării fondurilor europene şi pentru asigurarea unei comunicări eficiente cu potențialii beneficiari, pe durata programului de lucru, la sediul GAL se va asigura o prezență minimă de o persoană.

1. **Asigurarea capacității administrative pentru implementarea SDL**

Funcțiile obligatorii (monitorizarea implementării SDL și a operațiunilor sprijinite și efectuarea de activități specifice de evaluare) trebuie să se asigure pe întreaga perioadă de implementare a SDL (până la finalul anului 2023). GAL va asigura funcțiile obligatorii, în conformitate cu prevederile din CAPITOLUL IX din SDL - ”Organizarea viitorului GAL - Descrierea mecanismelor de gestionare, monitorizare, evaluare și control a strategiei” (inclusiv ROF, organigramă și atribuțiile corespunzătoare fiecărei funcții din cadrul echipei de implementare a SDL).

Personalul prevăzut în organigramă va fi angajat prin contracte individuale de muncă sau va fi asigurat prin contracte de voluntariat, după caz, astfel:

- funcțiile obligatorii prevăzute în organigrama din SDL trebuie să se asigure prin menținerea contractelor de muncă individuale cel puțin până la contractarea a minimum 95% din fondurile aferente Sub-măsurii 19.2;

- pentru restul perioadei de implementare a SDL (până la finalul anului 2023) funcțiile obligatorii prevăzute de regulament (monitorizare, evaluare și raportare ale SDL) se pot asigura și în baza unor contracte de voluntariat.

În situația în care la evaluarea Strategiei de Dezvoltare Locală s-a acordat punctaj la CS 4.3, există obligația menținerii nr. minim de angajați cu normă de muncă de minimum 4 ore/zi (4 persoane angajate pentru 15 puncte, 3 persoane angajate pentru 10 puncte, 2 persoane angajate pentru 6 puncte și o persoană angajată pentru 3 puncte), cel puțin până la momentul contractării a cel puțin 95% din fondurile alocate Sub-măsurii 19.2 a SDL și a emiterii unei Hotărâri AGA/ Decizii a Consiliului Director privind îndeplinirea acestei condiții. În cazul diminuării numărului de angajați sub limita pentru care s-a acordat punctaj, GAL are la dispoziție un termen de maximum 30 de zile calendaristice de la data diminuării, pentru a asigura personalul minim.

În cazul în care postul de evaluator prevăzut în organigrama GAL a contribuit la obţinerea punctajului pentru CS 4.3, acesta trebuie ocupat de o persoană angajată cu contract individual de muncă, menținut pe întreaga perioadă de implementare sau cu posibilitatea de încetare după momentul contractării a minimum 95% din fondurile aferente Sub-măsurii 19.2. Dacă postul de evaluator prevăzut în organigrama GAL are doar atribuţii de evaluare şi nu se justifică activitatea continuă, pentru acest post vor fi stabilite atribuţii suplimentare specifice care să justifice cel puţin norma de muncă de 4 ore/zi pe durata contractului individual de muncă.

În situaţia în care GAL are prevăzut în organigrama din SDL un număr de posturi mai mare decât cel pentru care a primit punctaj la selecţie, posturile suplimentare pot fi ocupate în funcție de necesitățile GAL prin contracte individuale de muncă sau prin contracte de voluntariat. În cazul ocupării acestor posturi prin contracte de voluntariat, toate cheltuielile prevăzute de legislația cu incidență în domeniu, aferente contractelor de voluntariat, inclusiv cheltuielile cu instruirea şi/ sau dezvoltarea competenţelor sunt costuri eligibile.

Suplimentar posturilor prevăzute în organigramă, în vederea realizării sarcinilor în perioade cu volum mare de lucru, GAL are posibilitatea de a încheia și contracte de voluntariat pe perioadă determinată scurtă (maximum 1 an) – fiind necesară modificarea SDL. În cazul în care durata contractelor de voluntariat este mai mică de 6 luni, GAL va informa AM PNDR (SLIN și CDRJ) privind numărul voluntarilor și activitățile în care vor fi implicați.

Cheltuielile cu instruirea şi dezvoltarea competenţelor pentru contractele de voluntariat pe termen scurt nu reprezintă costuri eligibile.

# 

# Flux procedural pentru accesarea fondurilor nerambursabile

# 

# Elaborarea documentelor de accesare a măsurilor din SDL

Înainte de lansarea apelurilor de selecție, GAL trebuie să elaboreze Ghidurile Solicitantului pentru măsurile din SDL și procedura de evaluare și selecție aplicabilă măsurilor din SDL. Aceste documente vor fi aprobate de Adunarea Generală a GAL/Consiliul Director al GAL (AGA/CD)/Reprezentant legal, în conformitate cu prevederile statutare și procedurile interne ale GAL.

Înainte de aprobarea documentelor de accesare la nivelul GAL (AGA/CD), GAL poate posta varianta consultativă pe pagina de internet, pentru eventuale observații. După parcurgerea acestei etape, documentele de accesare vor fi depuse la CDRJ în vederea aprobării, cu cel puțin 10 zile lucrătoare înainte de lansarea sesiunii. După avizarea apelului de selecție, pentru asigurarea transparenței, varianta finală a documentelor va fi postată pe pagina de internet a GAL cu cel puțin 7 zile calendaristice înainte de lansarea sesiunii.

GAL are obligația de a indica pe pagina de internet data postării tuturor documentelor care au legătură cu sesiunile lansate.

Ghidul Solicitantului trebuie să cuprindă cel puțin informații detaliate privind: depunerea proiectelor, procesul de evaluare, selecție și soluționare a contestațiilor, categoriile de beneficiari, costurile eligibile și neeligibile, termene-limită și condiții pentru depunerea cererilor de plată a avansului și a celor aferente tranșelor de plată, tipurile de documente, avize, autorizații sau studii, după caz, pe care solicitanții sau beneficiarii trebuie să le prezinte.

În ceea ce privește măsurile atipice din cadrul SDL-urilor, așa cum sunt ele definite, GAL-urile au obligația de a transmite documentația de accesare (Ghiduri ale solicitanților - inclusiv anexe, modelul de cerere de finanțare și fișa de evaluare a eligibilității) în prealabil către AFIR central la adresa de e-mail leader@afir.info în vederea parcurgerii etapelor de avizare, în conformitate cu prevederile Manualului de procedură pentru implementarea submăsurii 19.2. Ulterior obținerii avizului AFIR pentru documentația de accesare, aceasta împreună cu apelul de selecție vor fi înaintate către CDRJ pentru aprobare.

**IMPORTANT! Avizarea de către AFIR a documentației elaborată de GAL pentru măsurile atipice nu substituie procesul de avizare a apelului de selecție realizat la nivelul CDRJ.**

GAL va elabora o procedură de selecție proprie în care va descrie procesul de evaluare privind aplicarea criteriilor de eligibilitate și selecție a proiectelor (existând o metodologie clară de evaluare a tuturor criteriilor), inclusiv procedura de soluţionare a contestaţiilor. Procedura va fi postată pe site-ul GAL și va prezenta în detaliu (cu etape și termene) procedura specificată în SDL. Procedura de evaluare, selecție și de soluționare a contestațiilor poate fi inclusă sub formă de capitol distinct în Ghidurile Solicitantului elaborate de GAL pentru măsurile din SDL sau poate fi un document aplicabil unei măsuri/tuturor măsurilor, prezentat ca anexă. Procedura de evaluare și selecție trebuie să respecte prevederile din cap. XI din SDL și/sau din Regulamentul de Organizare și Funcționare specific GAL.

Modalitatea de aplicare a procesului de selecție la nivel național nu este obligatorie proiectelor finanțate prin intermediul Strategiilor de Dezvoltare Locală, prin urmare GAL poate opta pentru varianta potrivită la nivelul teritoriului acoperit.

* Ex: - Organizarea de sesiuni anuale continue de depunere a proiectelor cu selecție lunară/trimestrială;
* Organizarea unor sesiuni periodice limitate, de minimum 30 de zile calendaristice;
* Stabilirea unui prag de supracontractare pentru închiderea sesiunii (valoarea proiectelor depuse să fie de cel puțin 110% din valoarea alocării sesiunii), caz în care se poate reduce perioada minimă a sesiunii, dar nu mai puțin de 5 zile lucrătoare;
* Etc.

Pentru fiecare sesiune de depunere proiecte este necesară stabilirea unui punctaj minim pentru selectarea fiecărui proiect care va avea cel puțin valoarea criteriului/sub-criteriului de selecție cu punctajul cel mai mic.

Se acceptă ca durata sesiunii de depunere să fie de minimum 10 zile calendaristice numai în situația în care apelul de selecție va conține toate prevederile și informațiile care au făcut obiectul ultimului apel de selecție pe măsura respectivă, inclusiv punctajele pentru criteriile de selecție, cu excepția alocării financiare/sesiune.

Toate aceste documente vor respecta prevederile din fișele tehnice ale măsurilor din SDL, cadrul național de implementare, PNDR 2014-2020, inclusiv proceduri de implementare și legislația națională și europeană specifică. Avizul CDRJ asupra apelului de selecție va viza inclusiv verificarea preluării condițiilor descrise în fișa măsurii din SDL aprobată, cu modificări și completări ulterioare, dacă este cazul.

În sprijinul GAL-urilor, pe site-ul MADR este disponibil documentul ***”Orientări privind elaborarea Ghidurilor Solicitantului pentru măsurile incluse în Strategiile de Dezvoltare Locală”***, în care sunt menționate secțiunile și informațiile care trebuie puse la dispoziția solicitanților din teritoriul GAL.

# Lansarea apelurilor de selecție

GAL are obligația de a elabora un Calendar estimativ al lansării măsurilor prevăzute în SDL, pentru fiecare an calendaristic, conform modelului:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Denumire GAL | Județul |  | Ianuarie | …… | Decembrie | Total Sumă Lansată pe Măsuri (2017...n) |  | Nr. proiecte selectate la nivelul GAL | Valoarea proiectelor selectate la GAL |
| Măsura | Suma Lansată (anul curent) | Suma Lansată (anul curent) | Suma Lansată (anul curent) | Procent din Alocarea Financiară a SDL |

Pentru situațiile lunare privind Calendarul apelurilor de selecție, GAL transmite informațiile doar către CDRJ în prima zi de vineri a fiecărei luni calendaristice, doar în cazul în care au intervenit modificări față de situația anterioară transmisă. Informațiile care s-au modificat vor fi evidențiate, utilizând o culoare distinctă.

Calendarul estimativ publicat și afișat cel puțin la sediile primăriilor partenere GAL poate fi modificat cu cel puțin 5 zile lucrătoare înainte de începerea sesiunii, putând fi modificate sesiunile și alocările aferente. Pentru asigurarea transparenței, Calendarul modificat va înlocui calendarul inițial și va fi postat pe pagina de internet a GAL și afișat cel puțin la sediile primăriilor partenere GAL.

Înainte de lansarea apelului de selecție, acesta trebuie să fie avizat de reprezentantul CDRJ, care se asigură de corectitudinea informațiilor conținute în apel, informații care trebuie să fie în concordanță cu Strategia de Dezvoltare Locală aprobată și cu prevederile fișei măsurii din SDL, PNDR 2014-2020 și legislația națională și europeană specifică, respectiv prevederile din Ghidul solicitantului elaborat de către GAL pentru măsura respectivă.

Pe pagina de internet a GAL vor fi postate anunțurile privind apelurile de selecție, varianta simplificată și varianta detaliată, cu semnătura consilierului CDRJ care a avizat apelul de selecție.

În vederea deschiderii sesiunilor de primire a proiectelor, GAL lansează pe plan local apeluri de selecție a proiectelor, conform priorităților descrise în strategie. Acestea vor respecta prevederile din Ghidul de implementare și Manualul de procedură a sub-măsurii 19.2 privind condițiile de accesare, termenele stabilite, structura apelului de selecție și asigurarea transparenței. Se va avea în vedere respectarea prevederilor procedurale ale sm 19.2 în vigoare la momentul deschiderii sesiunii de depunere a proiectelor.

**Atenție! Verificarea respectării principiilor de transparență, în ceea ce privește postarea strategiei pe pagina de internet a GAL, publicitatea Calendarelor estimative de lansare a apelurilor de selecție și a prelungirii apelurilor de selecție, precum și a Rapoartelor de selecție (intermediare, finale, suplimentare) și de contestații, intră în atribuțiile CDRJ.**

Apelurile de selecție pot fi prelungite cu aprobarea Adunării Generale a GAL/Consiliului Director al GAL, în conformitate cu procedurile interne ale GAL. Adresa de solicitare a prelungirii apelului de selecție, împreună cu aprobarea organelor de conducere ale GAL, vor fi transmise la CDRJ, în vederea avizării. Anunțul privind prelungirea trebuie să se facă numai în timpul sesiunii în derulare, nu mai târziu de ultima zi a respectivei sesiuni.

În cazul în care GAL-urile solicită modificarea SDL, acestea pot lansa apelurile de selecție conform noii forme a strategiei doar după aprobarea de către DGDR AM PNDR a modificărilor solicitate. Modificarea strategiei se realizează conform indicațiilor din prezentul Ghid. După primirea aprobării, GAL-urile solicită modificarea Acordului – cadru de finanțare aferent Sub-măsurii 19.4, ce vizează revizuirea SDL – Anexa nr. III la Acordul – cadru de finanțare. Este obligatoriu ca proiectele selectate în urma apelului lansat conform strategiei modificate să fie depuse la OJFIR la o dată ulterioară datei de modificare a Acordului – cadru de finanțare.

În cazul în care propunerea de modificare transmisă nu vizează măsurile ce urmează a fi lansate, GAL poate demara lansarea apelurilor de selecție înainte de primirea aprobării.

În cazul în care se impune modificarea unor condiții de accesare pe perioada de derulare a unei sesiuni de depunere GAL poate emite o Erată aprobată de organele de decizie conform prevederilor statutare.

Erata trebuie să vizeze doar modificări care nu contravin prevederilor aplicabile (Fișa măsurii din SDL, Ghidul de implementare și Manualul de procedură al sub-măsurii 19.2, Cap. 8.1 din PNDR 2014-2020, HG nr. 226/2015, cu modificările și completările ulterioare și legislația specifică în domeniu).

Erata aprobată de organele de decizie ale GAL trebuie înaintată de GAL către CDRJ însoțită de un Memoriu justificativ privind modificările propuse, în vederea avizării.

Erata se postează pe pagina de internet-a GAL cel târziu în ziua imediat următoare avizării acesteia de către consilierul CDRJ responsabil cu monitorizarea GAL, având indicată în mod obligatoriu data postării.

După postarea Eratei pe site-ul GAL, perioada aferentă sesiunii de depunere va fi prelungită cu cel puțin 10 zile calendaristice pentru a permite solicitanților depunerea proiectelor în conformitate cu cerințele apelului de selecție adaptate noilor prevederi legislative.

În cazul în care se constantă încălcări procedurale de natură să afecteze procesul de evaluare și selecție, DGDR AM PNDR poate dispune anularea sau suspendarea apelului de selecție.

# Selecția proiectelor

GAL are obligația să realizeze selecția proiectelor aferente tuturor măsurilor incluse în SDL selectată de către DGDR AM PNDR, în conformitate cu prevederile din procedura proprie de evaluare și selecție.

GAL-urile vor evalua documentele și vor selecta proiectele, pe baza principiilor de selecție aprobate în SDL, în cadrul unui proces public (transparent) de selecție. Pentru fiecare măsură, GAL-urile vor elabora criterii de selecție adecvate specificului local, în baza principiilor de selecție precizate în SDL.

Conform prevederilor art. 34 din Reg. (UE) nr. 1303/2013, GAL are obligația de a-și asuma evaluarea și selecția proiectelor, prin semnarea de către cel puțin doi angajați GAL a fișelor de evaluare și selecție a proiectelor depuse la GAL, inclusiv în cazul în care sunt externalizate activitățile de evaluare. Constituie o excepție măsurile la care GAL este solicitant, caz în care externalizarea serviciului de evaluare către o entitate independentă este obligatorie, iar fișele de evaluare și selecție vor fi completate de entitatea care a realizat evaluarea.

Pentru toate proiectele evaluate la nivelul GAL, evaluatorii vor verifica conformitatea și eligibilitatea proiectelor și vor acorda punctajele aferente fiecărei cereri de finanțare. Toate verificările se realizează în baza fișelor de verificare elaborate la nivelul GAL, datate și semnate de către cel puțin doi angajați ai GAL cu atribuții în acest sens, pentru respectarea principiului de verificare “4 ochi” și confidențialitatea datelor din cadrul proiectului.

**Comitetul de selecție** al GAL trebuie să se asigure de faptul că proiectele ce urmează a primi finanțare răspund obiectivelor propuse în SDL, corespund cu specificul măsurii

respective, se încadrează în valoarea maximă acordată pe proiect/sesiune și, de asemenea, de faptul că implementarea proiectelor reprezintă o prioritate în vederea implementării strategiei.

Selecția proiectelor se face aplicând regula de „dublu cvorum”, respectiv pentru validarea voturilor, este necesar ca în momentul selecției să fie prezenți peste 50% din membrii Comitetului de Selecție, din care peste 50% să fie din mediul privat și societatea civilă, iar organizațiile din mediul urban să reprezinte mai puțin de 25%. Pentru verificarea aplicării unei proceduri de selecție corecte, la întâlnirile Comitetului de Selecție vor lua parte și responsabilul CDRJ cu monitorizarea activității GAL-ului respectiv și coordonatorul CDRJ/un consilier desemnat de coordonator.

Rezultatele procesului de selecție se consemnează în Raportul de selecție. Acesta va fi semnat și aprobat de către toți membrii prezenți ai Comitetului de Selecție, specificându-se apartenența la mediul privat sau public, rural sau urban – cu respectarea procentelor minime obligatorii. Responsabilul CDRJ cu monitorizarea activității GAL-ului respectiv și coordonatorul CDRJ/ un consilier desemnat de coordonator avizează Raportul de selecție asigurându-se de faptul că procedura de selecție a proiectelor s-a desfășurat corespunzător, s-au respectat criteriile de eligibilitate și principiile de selecție din fișa măsurii din SDL și condițiile de transparență aplicate de GAL (inclusiv în cazul prelungirii sesiunii de depunere). Raportul de selecție va fi avizat și de către Președintele GAL/Reprezentantul legal al GAL sau de un alt membru al Consiliului Director al GAL mandatat în acest sens. Dacă unul dintre parteneri - persoană juridică membră în Comitetul de selecție – își schimbă reprezentantul legal/persoana mandatată de persoana juridică, noul reprezentant legal/persoana mandatată de persoana juridică va înlocui persoana desemnată inițial să reprezinte partenerul respectiv în Comitetul de selecție, fără a fi necesare alte aprobări.

GAL va derula procesul de evaluare și selecție în conformitate cu procedura internă – aprobată de organele de conducere ale GAL (conform prevederilor statutare). Procedura internă va fi postată pe site-ul GAL și va prezenta în detaliu (cu etape și termene) procedura specificată în SDL.

Etapele procesului de evaluare și selecție se vor desfășura conform procedurii interne a GAL, astfel încât să se asigure un proces transparent și nediscriminatoriu, care oferă posibilitatea solicitanților de a depune contestații asupra rezultatului evaluării și selecției.

Exemplu privind stabilirea etapelor:

Etapa I: După evaluarea proiectelor, la nivelul GAL se elaborează și se publică **Raportul de evaluare** al proiectelor, care include proiectele eligibile și selectate, proiectele eligibile și neselectate, proiectele neeligibile și proiectele retrase.

Etapa II: perioada de depunere și de soluționare a contestațiilor.

În a doua etapă (dacă se depun contestații), se publică **Raportul intermediar de selecție/soluționare a contestațiilor** (document denumit în conformitate cu prevederile din cap. XI din SDL), care include: Statutul inițial al proiectului, Statutul proiectului în urma instrumentării contestației și implicit Rezultatul Contestației, însoțit de decizie (admis sau respins).

Etapa III: se elaborează și se publică **Raportul de selecție**, care include toate proiectele eligibile și selectate, proiectele eligibile și neselectate, proiectele neeligibile, inclusiv cele soluționate în urma contestațiilor (dacă e cazul) și proiectele retrase.

Prezența membrilor Comitetului de selecție este obligatorie la momentul aprobării Raportului de Selecție (intermediar, final, suplimentar), când de asemenea trebuie asigurată și prezența reprezentanților CDRJ.

Dacă după parcurgerea perioadei de contestații nu intervin modificări în ceea ce privește Raportul intermediar de selecție, se poate reîntruni Comitetul de Selecție în vederea aprobării Raportului de Selecție final sau GAL poate emite o Notă asumată și semnată de președintele /reprezentantul legal GAL (sau o persoană mandată în acest sens) în care vor fi descrise toate etapele procedurii de evaluare și selecție aplicată și faptul că, după parcurgerea tuturor etapelor, asupra Raportului Intermediar de Selecție nu au intervenit modificări, acesta devenind Raport final de selecție la data semnării Notei. GAL are obligația de a atașa această Notă la documentele emise de GAL care însoțesc proiectele selectate depuse la AFIR, precum și de a transmite o copie scanată a acesteia către CDRJ spre informare.

Dacă pe o anumită măsură/componentă a măsurii s-au constituit sume disponibile provenite în urma rezilierii contractelor de finanțare/din economii realizate la finalizarea contractelor de finanțare, sume neangajate ca urmare a neîncheierii contractelor, sume rezultate prin declararea ca neeligibile la nivelul AFIR a unor proiecte eligibile și selectate la nivelul GAL, sume rezultate din realocări financiare (în această situație se justifică în raport cu obiectivele SDL alegerea măsurii către care se face realocarea), și în Raportul de selecție există proiecte eligibile fără finanțare (în așteptare) ca urmare a ultimei sesiuni lansate, acestea pot fi finanțate în baza unui Raport de Selecție Suplimentar, ce va conține inclusiv statutul tuturor proiectelor depuse în cadrul ultimului apel de selecție, cu evidențierea proiectelor selectate ulterior emiterii Raportului de selecție. Emiterea Raportului de selecție suplimentar se realizează cu respectarea condițiilor impuse în cazul Raportului de Selecție (avizarea de către CDRJ și asigurarea transparenței) și va cuprinde mențiuni privind sursa de finanțare și proiectele selectate. Elaborarea și aprobarea Raportului de selecție suplimentar se va realiza în aceleași condiții ca și pentru Raportul de selecție.

În cazul în care suma disponibilă pe o sesiune nu acoperă toate proiectele eligibile și astfel anumite proiecte devin eligibile și neselectate, există posibilitatea finanțării unui/mai multor proiecte care nu se încadrează în finanțare, în urma unei rectificări de către solicitant a bugetului indicativ al proiectului.

Pentru a putea finanța aceste tipuri de proiecte, se poate opta pentru una dintre următoarele variante:

1. După finalizarea etapei de verificare a eligibilității și a criteriilor de selecție aplicate de către GAL, solicitantul va fi notificat asupra rezultatului verificării. În notificare, GAL menționează statusul proiectului ca fiind eligibil și neselectat și de asemenea, poate include informații referitoare la posibilitatea solicitantului de a reduce bugetul proiectului, astfel încât să se încadreze în alocarea rămasă disponibilă și astfel proiectul să devină selectat.

În acest caz, GAL trebuie să informeze beneficiarul asupra termenului limită în care poate depune bugetul refăcut și perioada de reevaluare de la nivelul GAL.

**Atenție!** Diminuarea bugetului nu trebuie să afecteze criteriile de eligibilitate și selecție ale proiectului.

Dacă solicitantul este de acord cu această posibilitate și implicit depune bugetul actualizat în conformitate cu disponibilul pe acea sesiune, care ulterior este aprobat, GAL poate include acest proiect cu valoarea actualizată în Raportul de selecție final.

2. Există posibilitatea realocării unor sume de la alte măsuri către acea măsura și finanțarea proiectului/proiectelor în integralitate în baza unui raport de selecție suplimentar.

3. Se poate finaliza sesiunea de depunere fără finanțarea proiectului eligibil și neselectat, iar ulterior se pot aloca sume suplimentare de la alte măsuri și se poate redeschide sesiunea.

**Atenție! Depunerea proiectelor selectate de GAL la AFIR este condiționată de avizarea Apelului de Selecție și a Raportului de Selecție de către reprezentantul/reprezentanții CDRJ.**

După verificarea procesului de selecție și completarea formularului de verificare aferent, reprezentanții CDRJ vor aviza și vor scrie pe Raportul de selecție următoarele: „Au fost respectate principiile de selecție din fișa măsurii din SDL, precum și măsurile minime obligatorii de publicitate a apelului de selecție”. Alături de semnătură, se precizează în clar numele şi calitatea persoanelor avizatoare. În cazul nerespectării acestor măsuri, precum și în cazul nerespectării principiilor de selecție, nu se avizează respectivul Raport de selecție.

În cazul în care în urma derulării unei sesiuni nu a fost depus nici un proiect, GAL va înștiința CDRJ asupra acestui fapt. În această situație nu se va emite Raport de selecție.

Fiecare persoană implicată în procesul de evaluare și selecție a proiectelor de la nivelul GAL (evaluatori, membrii Comitetului de Selecție și membrii Comisiei de soluționare a contestațiilor) are obligația de a respecta prevederile OUG nr. 66/2011 privind evitarea conflictului de interese și prevederile Cap. XII al SDL – „Descrierea mecanismelor de evitare a posibilelor conflicte de interese conform legislației naționale”.

În acest sens, premergător procesului de evaluare și selecție, persoanele implicate de la nivelul GAL, precum și evaluatorii externi, vor completa declarații pe proprie răspundere privind evitarea conflictului de interese, care vor conține cel puțin următoarele informații:

* Numele și prenumele declarantului;
* Funcția deținută la nivel GAL sau în cadrul societății către care s-a externalizat evaluarea;
* Rolul în cadrul procesului de evaluare;
* Luarea la cunoștință a prevederilor privind conflictul de interese, așa cum este acesta prevăzut la art. 10 și 11 din OG nr. 66/2011, Secțiunea II – Reguli în materia conflictului de interes;
* Asumarea faptului că în situația în care se constată că această declaraţie nu este conformă cu realitatea, persoana semnatară este pasibilă de încălcarea prevederilor legislaţiei penale privind falsul în declaraţii.

De asemenea, în situația existenței unui conflict de interese, evaluatorul din cadrul GAL sau din cadrul societății către care s-a externalizat evaluarea, este obligat să se abțină de la luarea deciziei sau participarea la luarea unei decizii și să solicite managerului GAL înlocuirea sa cu un alt evaluator.

Toate aceste aspecte vor fi verificate de consilierul CDRJ responsabil cu monitorizarea activității GAL.

În etapa de evaluare derulată la nivelul AFIR, experții structurilor teritoriale ale Agenției vor verifica atât criteriile de eligibilitate, cât și criteriile de selecție aplicate de către GAL, preluate din Fișa de evaluare a criteriilor de eligibilitate/selecție întocmită de GAL și depusă odată cu cererea de finanțare, inclusiv metodologia de verificare elaborată de către GAL.

Dacă în urma verificării criteriilor de selecție ale proiectelor depuse la AFIR în cadrul Sub-măsurii 19.2 se constată erori cu privire la acordarea punctajelor, expertul verificator de la nivelul AFIR va transmite o Notă de atenționare către GAL, în care se vor consemna erorile identificate.

* În cazul acceptării erorilor sesizate, în termen de maximum 10 zile de la primirea Notei de atenționare, GAL va modifica punctajele acordate și va întocmi o Erată la Raportul de selecție, aprobată de organele de decizie ale GAL. Erata însoțită de un Memoriu justificativ (și documente dacă este cazul) va fi transmisă către CDRJ în vederea avizării.

Erata semnată de către reprezentantul CDRJ este depusă de GAL la AFIR.

În situația în care proiectele în cauză își mențin statutul de proiect selectat, nu este necesară întrunirea Comitetului de Selecție.

În cazul în care în urma eratei proiectele își schimbă statutul inițial trebuie întrunit Comitetul de Selecție și reavizat Raportul de selecție (reluată procedura inițială). Selecția se va realiza în ordinea descrescătoare a punctajului obținut, urmând aceiași pași procedurali ca în cazul raportului de selecție, conform procedurilor GAL (Notificarea solicitanților privind selectarea/ neselectarea proiectelor și comunicarea perioadei de depunere a contestațiilor).

* Dacă GAL nu este de acord cu erorile sesizate, cel târziu în ziua lucrătoare imediat următoare primirii Notei de atenționare acesta va transmite către DGDR - AM PNDR o prezentare a situației, împreună cu documentele aferente și argumentele pentru menținerea punctajelor acordate proiectelor care fac obiectul atenționării.
* Dacă în urma verificării experții AM PNDR - SLIN susțin argumentele GAL, GAL va depune la AFIR adresa emisă de DGDR - AM PNDR în termen de maximum 10 zile calendaristice de la primirea acesteia, iar proiectele vor fi admise de AFIR automat în etapa de contractare.
* Dacă experții AM PNDR - SLIN nu confirmă sau confirmă parțial argumentele GAL, GAL va întocmi Erata la Raportul de selecție, în conformitate cu verificarea realizată de SLIN. În situația în care proiectele în cauză își mențin statutul de proiect selectat, nu este necesară întrunirea Comitetului de Selecție. În cazul în care în urma eratei proiectele își schimbă statutul inițial trebuie întrunit Comitetul de Selecție și reavizat Raportul de selecție (reluată procedura inițială). Selecția se va realiza în ordinea descrescătoare a punctajului obținut, urmând aceiași pași procedurali ca în cazul raportului de selecție, conform procedurilor GAL (Notificarea solicitanților privind selectarea/ neselectarea proiectelor și comunicarea perioadei de depunere a contestațiilor).
* Dacă în termen de 10 zile calendaristice de la finalizarea etapelor procedurale ale GAL (primirea adresei emise de DGDR – AM PNDR/avizarea eratei/finalizarea etapei de contestații) GAL nu depune documentația la AFIR, AFIR va informa DGDR – AM PNDR care va sesiza Direcția Generală Control Antifraudă și Inspecții din cadrul MADR, în vederea reverificării aspectelor semnalate. În această situație, procesul de contractare se va suspenda până la finalizarea acțiunii de control, rezultatul acesteia constituind decizia finală administrativă privind contractarea proiectelor vizate.

În ceea ce privește modalitatea de acordare a punctajelor pentru criteriile de selecție, GAL poate depune o singură dată contestaţie cu privire la aceeaşi speţă.

În cazul sesiunilor aferente măsurilor prin care se finanțează infrastructură socială, broadband sau acțiuni adresate minorităților, GAL are obligația de a lansa apeluri de selecție adresate entităților interesate și de a întreprinde toate demersurile pentru a asigura implementarea proiectelor aferente acestor măsuri, inclusiv depunerea și implementarea proiectelor de către GAL – în calitate de beneficiar direct al sprijinului sau partener al beneficiarului în cazul măsurilor de infrastructură socială, cu condiția acreditării ca furnizor de servicii sociale.

Dacă nu există proiecte selectate și contractate sau în curs de contractare la AFIR, GAL trebuie să întreprindă toate măsurile, astfel încât până la finalul anului 2019 la nivelul GAL să fie selectat cel puțin un proiect aferent măsurilor de infrastructură socială, broadband sau adresate minorităților – pentru care GAL a primit punctaj la selecția SDL. GAL are obligația de a-și planifica Apelurile de selecție astfel încât să se asigure că până la finalul anului 2019 are timp să se deruleze o sesiune de depunere și procedura de selecție a proiectelor, în cadrul căreia GAL-ul depune proiect ca solicitant.

În vederea evitării conflictului de interese, GAL va externaliza evaluarea proiectelor depuse în cadrul apelului în care GAL aplică ca solicitant sau partener. Atragem atenția asupra faptului că evitarea conflictului de interese trebuie să se asigure și la nivelul entității către care se externalizează evaluarea.

**Atenție!** Aceste mențiuni se aplică inclusiv pentru sesiunile aflate în derulare aferente măsurilor ce vizează infrastructura socială, minorități sau broadband.

Având în vedere interesul comun pentru înregistrarea unui grad ridicat de absorbție a fondurilor europene, se vor avea în vedere următoarele:

- pentru **măsurile de infrastructură aferentă dezvoltării comunicațiilor în bandă largă (broadband)** să se stabilească un termen rezonabil din momentul în care sunt îndeplinite toate condițiile pentru implementarea proiectelor.

În situația în care, la nivelul teritoriilor vizate de Strategiile de Dezvoltare Locală au fost realizate investiții în infrastructura de bandă largă din alte surse de finanțare sau se constată dificultăți majore pentru implementarea acestui tip de investiție, GAL-urile pot finanța operațiuni conexe infrastructurii de bandă largă care să creeze premisele unei dezvoltări locale eficiente prin interconectarea nevoilor cu oportunitățile care impactează comunitatea locală, cum ar fi: platforme colaborative, alfabetizare digitală etc. Capacitatea de dezvoltare a comunității la nivel local în ceea ce privește colaborarea între autoritățile publice, mediul privat și cetățeni nu răspunde în totalitate nevoilor existente, astfel GAL-ul poate interveni ca un facilitator cheie de întărire a guvernanței locale.

În acest context, SDL poate fi modificat pentru a permite posibilitatea finanțării altor tipuri de operațiuni, dacă există o justificare în acest sens.

* în situația în care nu au fost identificați beneficiari pentru **măsurile din SDL destinate schemelor de calitate**, GAL-urile pot finanța investiții premergătoare aderării la o schemă de calitate europeană sau națională cum ar fi: întocmirea și/sau depunerea dosarelor de aplicație sau acțiuni conexe acestei activități, animare, organizare întâlniri, culegere informații/ date, elaborarea documentelor etc. Astfel, măsura respectivă va fi considerată măsură atipică, încadrată în prevederile articolului 5 din Regulamentul (UE) nr. 1305/2013. De asemenea, GAL-urile care nu au prevăzută în SDL o măsură aferentă articolului 16, pot introduce măsura atipică descrisă mai sus, dacă aceste operațiuni răspund nevoilor identificate la nivel local.

În acest context, SDL poate fi modificat pentru a permite posibilitatea finanțării altor tipuri de operațiuni, dacă există o justificare în acest sens.

**Atenție!** Lansarea altor măsuri din SDL, pentru care sunt pregătite documentele de accesare, nu este condiționată de lansarea măsurilor ce vizează infrastructură socială și dezvoltarea comunicațiilor în bandă largă (broadband).

# Descrierea activității de monitorizare a SDL

GAL are obligația monitorizării implementării Strategiei de Dezvoltare Locală, în conformitate cu prevederile din ”*CAPITOLUL IX: Organizarea viitorului GAL - Descrierea mecanismelor de gestionare, monitorizare, evaluare și control a strategiei*”.

GAL trebuie să prevadă proceduri și instrucțiuni cu privire la evaluarea/ monitorizarea proprie a SDL; acestea reprezintă un instrument care contribuie la managementul GAL și la colectarea de date utile la nivelul programului.

**Atenție!** Acestea vor fi centralizate în funcție de măsurile incluse în SDL.

GAL va realiza monitorizarea trimestrial, conform modelului din ***Anexa 2 - Monitorizare GAL,*** ținând cont de documentul suport **Instrucțiuni privind completarea Anexei 2** și raportarea acesteia doar către CDRJ în primele 5 zile lucrătoare ale trimestrului următor.

Stadiul implementării tuturor măsurilor din SDL va cuprinde numărul și valoarea proiectelor selectate, contractate, plătite și reziliate, finalizate.

# Descrierea activității de evaluare a implementării SDL

Conform prevederilor din PNDR, GAL-urile trebuie să asigure la nivel local evaluarea SDL și să furnizeze informații relevante privind monitorizarea și evaluarea SDL, potrivit art. 71 din Reg. (UE) nr. 1305/2013, evaluatorului care va fi selectat pentru evaluarea on-going a PNDR 2014-2020.

Pentru a exista concordanță între termenul stabilit pentru evaluarea la nivel de GAL și la nivel de program, prima evaluare realizată de GAL va avea ca referință perioada cuprinsă între semnarea contractului de finanțare aferent sub-măsurii 19.4 și finalul anului 2018, cu termen limită de finalizare – **31 ianuarie 2019**. Cea de-a doua evaluare va viza întreaga perioadă de implementare a SDL. Dacă se consideră necesar, pe parcursul implementării PNDR 2014-2020, la nivelul DGDR AM PNDR se pot realiza și alte evaluări ad-hoc, care vor fi comunicate GAL-urilor, în vederea furnizării informațiilor necesare evaluatorului selectat.

Evaluarea va avea la bază un **Plan de Evaluare** elaborat de GAL**,** ce va cuprinde secțiunile obligatorii menționate în Ghidul Operațional privind evaluarea implementării Strategiilor de Dezvoltare Locală, cu următoarele componente:

* **Componenta generală LEADER,** ce va cuprinde elemente de evaluare care să contribuie la evaluarea PNDR 2014-2020;
* **Componenta specifică SDL,** ce va cuprinde analiza privind implementarea SDL (îndeplinirea obiectivelor și indicatorilor specifici SDL, evaluarea valorii adăugate la nivel local, impactul SDL în teritoriul GAL la nivel de management, animare a teritoriului, cooperare, implicare a partenerilor etc.).

Rezultatele primei evaluări vor fi consemnate în Raportul de evaluare care va fi transmis până la sfârșitul lunii ianuarie 2019, pe adresa de e-mail pndr@madr.ro.

În funcție de opțiunea GAL-ului, activitatea de evaluare la nivel local poate lua forma unei auto-evaluări sau a unei evaluări independente totale/parțiale.

# Evaluarea performanțelor privind implementarea SDL- Redistribuirea fondurilor aferente Strategiilor de Dezvoltare Locală

Evaluarea Performanțelor reprezintă o etapă distinctă a evaluării, care cuprinde analiza implementării SDL privind capacitatea administrativă, nivelul de contractare și de plată, rata de eroare a evaluării proiectelor și animarea teritoriului. Această evaluare va avea ca referință perioada cuprinsă între semnarea primului contract subsecvent de finanțare aferent sub-măsurii 19.4 și sfârșitul lunii septembrie 2019, ce va cuprinde următoarele etape:

* Depunerea de către GAL a Raportului privind evaluarea performanțelor conform ***Anexei 3 - Raport privind evaluarea performanțelor*** – până la 15 octombrie 2019. Anexa 3, însoțită de o adresă de înaintare se transmite pe e-mail către AM PNDR, la adresa leader@madr.ro;
* Analiză DGDR AM PNDR privind veridicitatea datelor înscrise și notificarea GAL privind rezultatul evaluării – până la 31 octombrie 2019;
* Proces de conciliere (dacă este cazul) – până la 15 noiembrie 2019;
* Reactualizare ***Planuri de finanțare*** și avizare de către AM PNDR (în cazul suplimentării/diminuării alocării financiare aferentă SDL, ca urmare a rezultatului evaluării) – până la 29 noiembrie 2019;
* Întocmire ***Raport privind rezultatul evaluării SDL-urilor*** aprobat de directorul general al DGDR AM PNDR privind actualizarea sumelor alocate SDL-urilor autorizate pentru funcționare și postare pe pagina de internet a MADR – 6 decembrie 2019;
* Informare AFIR privind rezultatul evaluării performanțelor – 13 decembrie 2019.

Nivelul de performanță al implementării SDL va fi evaluat în funcție de informațiile prezentate de GAL și validate de AM PNDR pe baza datelor centralizate privind implementarea SDL, precum și a datelor primite de la AFIR.

**Nu se aplică nicio penalizare**:pentru GAL-urile care realizează un nivel de cel puțin 60% valoarecontractată. La calcularea acestui procent se va lua în considerare valoarea contractelor de finanțare semnate în cadrul sM 19.2, valoarea primului contract subsecvent sM 19.4 și valoarea proiectelor selectate de GAL și depuse la AFIR- aflate în evaluare.Această valoare va fi raportată la valoarea totală a SDL (inclusiv cheltuielile de funcționare prevăzute în SDL pentru toată perioada de implementare). Proiectele depuse la AFIR și retrase de către solicitanți nu se vor lua în calcul;

Pentru GAL-urile care nu vor atinge nivelul menționat mai sus în perioada de referință (până la sfârșitul lunii septembrie 2019), se va aplica o penalizare proporțională cu nerealizarea gradului de performanță stabilit, ponderea criteriilor de penalizare fiind cele menționate în dreptul fiecărui criteriu, după cum urmează:

pentru nerealizarea nivelului minim se va aplica o penalizare de 60% (se aplică la diferența rezultată dintre suma care trebuia contractată și suma efectiv contractată);

* pentru nerealizarea unui nivel de cel puțin 20% valoare plătită, mai puțin sumele reprezentând avans nejustificat aferente 19.4, raportată la valoarea totală a SDL (inclusiv cheltuielile de funcționare) se va aplica o penalizare de 25%;
* pentru neîncadrarea în pragul maxim de 30% privind rata de eroare a evaluării proiectelor se va aplica o penalizare de 5%. Criteriul privind neîncadrarea în pragul maxim de 30% privind rata de eroare a evaluării proiectelor nu se va aplica pentru proiectele selectate în cadrul Apelurilor lansate de GAL în anul 2017;
* pentru eficiența scăzută a animării în teritoriu (în nicio sesiune din toate cele lansate, nicio măsură nu a fost supralicitată, astfel încât să se demonstreze ca prin animarea în teritoriu au fost informați solicitanții și există interes în teritoriu, așa cum demonstrează și analiza SWOT și activitățile de animare realizate la momentul elaborării SDL) se va aplica o penalizare de 10%.

Penalizarea proporțională menționată mai sus se aplică cumulativ (în cazul în care sunt mai multe criterii neîndeplinite) la diferența dintre 60% din valoarea totală a SDL și valoarea proiectelor contractate (inclusiv valoarea proiectelor selectate de GAL și depuse la AFIR- aflate în evaluare).

***EXEMPLU PENALIZARE GAL ”X”***

|  |  |  |  |  |  |  |  |
| --- | --- | --- | --- | --- | --- | --- | --- |
| *Grad de contractare* | | ***Plafonul minim*** | *Total alocare SDL* | *Valoarea proiectelor contractate* | *Grad de contractare realizat* | *PENALIZARE* | |
| *60%* | ***3.150.594,14*** | ***882.166,35*** | ***28%*** | ***60%*** | |
|  | |  |  |  |  |  | |
| *Nivelul plăților* | | ***Plafonul minim*** | *Total alocare SDL* | *Suma plătită* | *Nivelul plăților realizate* | *PENALIZARE* | |
| *20%* | ***3.150.594,14*** | ***510.000*** | ***16,18%*** | ***25%*** | |
|  | |  |  |  |  |  | |
| *Rata de eroare* | ***Plafonul maxim*** | | *Nr. proiecte depuse la AFIR* | *Nr. proiecte declarate eligibile la AFIR* | *Rata de eroare* | | *PENALIZARE* |
| *30%* | | *35* | *22* | *37%* | | *5%* |
|  |  | |  |  |  | |  |
| *Eficiența animării* | ***proiecte depuse > proiecte selectate*** | | *Valoarea proiectelor depuse la GAL* | *Alocarea sesiunii* | *Diferența* | | *PENALIZARE* |
| *200.000* | *200.000* | *0* | | *10%* |

GAL X nu a atins plafonul minim pentru gradul de contractare în perioada de referință (până la sfârșitul lunii septembrie 2019), prin urmare se aplica o penalizare proporțională după cum urmează:

- 60% (procent de penalizare pentru nerealizarea plafonului minim pentru nivelul de contractare);

- 25% (procent de penalizare pentru nerealizarea plafonului minim pentru nivelul plăților),

- 5% (procent de penalizare pentru neîncadrarea în pragul maxim de 30% privind rata de eroare a evaluării proiectelor)

- 10% (procent de penalizare pentru eficiența scăzută a animării în teritoriu).

Procentele de penalizare se cumulează, rezultând o penalizare totală de 100% din diferența dintre suma care trebuia contractată până la acel moment și valoarea proiectelor contractate, respectiv 60% \* 3.150.594,14 - 882.166,35 = 1.890.356,5 – 882.166,35 = 1.008.190,15 euro.

1.008.190,15 \* 100% = 1.008.190,15 euro (penalizarea)

3.150.594,14 - 1.008.190,15 = 2.142.403,99 euro (valoare SDL după aplicarea penalizării)

De la GAL-urile care nu au atins nivelul de performanță descris mai sus vor fi recuperate sumele aferente penalizării.

Sumele rezultate vor fi redistribuite către GAL-urile performante, cu acordul acestora.

**Performanța GAL va fi stabilită și clasificată în funcție de următorul algoritm:**

**40 x ponderea valorii contractate (se va lua în considerare valoarea contractelor de finanțare semnate în cadrul sM 19.2) + 60 x ponderea valorii plătite (se va lua în considerare valoarea plăților efectuate în cadrul sM 19.2)**.

Cele mai performante GAL-uri vor beneficia de o suplimentare a alocării totale pe SDL, numărul acestora fiind același cu numărul celor de la care se retrag sume (GAL-uri penalizate). Sumele vor fi acordate progresiv, crescând cu o rată de 10% din valoarea cea mai mică acordată, după cum urmează:

S = Suma disponibilizată

a = valoarea cea mai mică acordată (primită de GAL-ul cel mai puțin performant)

n = nr. de GAL-uri performante (egal cu nr. de GAL-uri penalizate)

r = rata progresivă = 10%\*a

S = n\*a + [1+2+3+…..+(n-1)]\*0,1a

S = n\*a + n(n-1)/2\*0,1a

Din formula aplicată, se va determina valoarea primită de GAL-ul cel mai puțin performant (a), care va crește progresiv cu o rată de 10% pentru următoarele GAL-uri ierarhizate.

***EXEMPLU:***

*Suma rezultată în urma evaluării GAL-urilor și implicit a penalizării acestora pentru nerealizarea plafoanelor aferente criteriilor de evaluare este de 1.700.000, care a fost disponibilizată de la 5 GAL-uri neperformante. Aceasta sumă va fi repartizată către primele 5 GAL-uri performante - stabilite ca urmare a aplicării algoritmului:* ***40 x ponderea valorii contractate + 60 x ponderea valorii plătite.*** *Acestea au fost clasificate în funcție de performanță astfel:* ***GAL 1, GAL 2, GAL 3, GAL 4 și GAL 5.***

*S = 1.700.000*

*n = 5 GAL-uri*

*S = n\*a + n(n-1)/2 \* 0,1a*

*Aplicând formula, se obține valoarea ”a”, care reprezintă suma obținută de cel mai puțin performant GAL*

*1.700.000 = 5a + 5 \* 4/2 \* 0,1a*

*1.700.000 = 5a + 20/2 \* 0,1a = 5a +10 \* 0,1a = 5a + 1a*

*1.700.000 = 6a*

*a = 1.700.000/6*

*a = 283.333,33 (suma primită de cel mai puțin performant GAL – GAL 5)*

*r (rata progresivă) = 0,1\* 283.333,33 = 28.333,33*

*GAL 4 va primi valoarea lui ”a” (283.333,33), la care se adaugă rata progresivă (28.333,33):*

*GAL 4 = GAL 5 + r = 283.333,33 +* ***28.333,33*** *= 311.666,67*

*GAL 3 = GAL 4 + r = 311.666,67 +* ***28.333,33*** *= 340.000*

*GAL 2 = GAL 3 + r = 340.000 +* ***28.333,33*** *= 368.333,33*

*GAL 1 = GAL 2 + r = 368.333,33 +* ***28.333,33*** *= 396.666,67*

*Cel mai performant GAL va primi valoarea lui ”a”, la care se adaugă de 4 ori (n-1) rata progresivă.*

# Modificarea Strategiilor de Dezvoltare Locală

Modificarea SDL poate fi realizată sub rezerva respectării condițiilor de eligibilitate, menținerii criteriilor de selecție care au fost punctate la evaluarea strategiei și îndeplinirii obiectivelor specifice ale SDL.

O singură solicitare de modificare a SDL poate include mai multe propuneri de modificări. Toate aceste propuneri trebuie să includă justificări distincte și coerente, realizate în conformitate cu analiza SWOT, analiza diagnostic și nevoile identificate din teritoriu. În cazurile în care modificările solicitate nu sunt determinate de schimbările din teritoriu sau nevoile noi identificate, justificările pot fi de natură procedurală, omisiuni/eliminări, corelări cu alte prevederi sau detalieri pentru o mai bună implementare a măsurii.

**Mențiuni privind finanțarea proiectelor eligibile fără finanțare:**

Dacă la nivelul GAL există intenția de a finanța proiectele eligibile fără finanțare, din ultima sesiune de depunere a proiectelor, cuprinse într-o listă de așteptare, întocmită pe baza ierarhizării acestora și cu aplicarea criteriilor de departajare, acestea vor putea fi finanțate, în limita constituirii fondurilor disponibile, inclusiv prin realocări financiare aprobate.

Atragem atenția că mențiunea de mai sus nu se aplică în cazul în care pentru respectiva măsură/componentă va mai fi lansată o nouă sesiune de depunere proiecte. În acest caz, proiectele cuprinse în lista de așteptare pot fi retrase și redepuse la următorul apel de selecție, în vederea evaluării și selecției.

În funcție de tipul modificării, acestea pot fi încadrate în:

1. **Modificări simple:**
   1. Corecții tehnice care constau în corectarea unor erori materiale sau de redactare care nu afectează implementarea SDL și a măsurilor;
   2. Realocări financiare între măsuri care contribuie la aceeași prioritate, cu condiția ca cel puțin un proiect să poată fi finanțat prin măsura de unde provin sumele realocate;
   3. Realocări financiare între măsuri din priorități diferite până la o limită de 5% din suma totală alocată pentru finanțarea măsurilor din SDL (sm 19.2);

**Atenție!** Introducerea unei noi măsuri ca urmare a sumei obținute în limita de 5% din total SDL va fi încadrată ca modificare complexă.

* 1. Modificarea prevederilor următoarelor capitole: (CAPITOLUL IX: Organizarea viitorului GAL - Descrierea mecanismelor de gestionare, monitorizare, evaluare și control a strategiei (inclusiv Schimbări care vizează organigrama și personalul angajat, cu obligativitatea menținerii funcțiilor obligatorii - monitorizare și evaluare, precum și cele pentru care au primit punctaj la criteriile de selecție), CAPITOLUL XI: Procedura de evaluare și selecție a proiectelor depuse în cadrul SDL, CAPITOLUL XII: Descrierea mecanismelor de evitare a posibilelor conflicte de interese conform legislației naționale).

1. **Modificări complexe:**
   1. Introducerea sau eliminarea unor măsuri sau tipuri de operațiuni din SDL;

**Atenție!** În cazul în care există doar o măsură care asigură îndeplinirea unui obiectiv din SDL, acea măsură nu poate fi eliminată. Eliminarea unei măsuri se poate realiza doar cu condiția lansării a cel puțin unui Apel de selecție pentru acea măsură.

O măsură nouă poate fi introdusă ca urmare a unei justificări întemeiate bazată pe elemente din analiza diagnostic din SDL selectată.

* 1. Modificări ale Cap. V – Descrierea măsurilor din SDL;

**Fișele tehnice ale măsurilor din SDL nu trebuie modificate în sensul adăugării tuturor condițiilor minime generale pentru acordarea sprijinului. Acestea pot fi preluate cu caracter obligatoriu în documentele de accesare.**

În cazul în care se dorește detalierea în documentele de accesare a tipurilor de **cheltuieli eligibile și neeligibile sau a condițiilor de eligibilitate** prevăzute în legislația aplicabilă, nu este necesară modificarea fișei măsurii.

Se impune modificarea SDL în următoarele cazuri:

* în fișa măsurii sunt menționate condiții **specifice teritoriului GAL** (altele decât cele generale) și se dorește modificarea acestora;
* în fișa măsurii nu sunt menționate condiții **specifice teritoriului GAL** (altele decât cele generale) și se dorește introducerea acestora.

**Atenție!** Indicatorii de monitorizare reprezintă un target asumat la momentul elaborării SDL, prin urmare aceștia nu pot fi modificați (prin eliminare sau diminuare la nivelul global al SDL) în perioada de implementare a SDL. Indicatorii oferă o bază solidă de analiză pentru GAL-uri și Autoritatea de Management, care indică eficacitatea măsurilor, a intervențiilor și a obiectivelor stabilite, fiind monitorizați în scopul evaluării progresului înregistrat și nu în scopul penalizării. În cazul în care GAL consideră necesar, poate monitoriza indicatori suplimentari celor asumați în SDL, fără a fi necesar acordul DGDR AM PNDR.

În cazul în care se constată că în urma bonusării se poate atinge un nivel mai ridicat al indicatorilor, acest aspect nu trebuie modificat în fișele măsurilor din SDL.

La momentul evaluării acestor indicatori, ponderea privind atingerea indicatorilor va fi mai mare decât cea propusă inițial, ceea ce va reprezenta o plus valoare pentru Strategia implementată.

Aceste prevederi se aplică și în cazul în care unul dintre indicatori este ”cheltuială publică totală”, prin urmare chiar dacă în urma bonusării a rezultat o alocare suplimentară, la nivel de indicatori nu vor fi acceptate modificări.

Modificările care vizează indicatorii pot fi doar cazul transferării unor indicatori de la o măsură la alta, fără a se diminua valoarea totală a acestora/SDL. Atenție! Sunt permise transferuri de indicatori doar între măsuri care pot asigura îndeplinirea acelorași indicatori.

* 1. Realocări financiare între priorități cu valori care depășesc 5% din suma totală alocată pentru finanțarea măsurilor din SDL (sm19.2);

* 1. Realocări financiare între alocările măsurilor din SDL (19.2) și cheltuielile de funcționare (sm 19.4), până la maximum 20% din valoarea totală a SDL. Aceste

solicitări vor fi însoțite de un memoriu justificativ care trebuie să cuprindă noul Plan de finanțare, procentul cheltuielilor de funcționare (inițial și cel solicitat), o previziune a cheltuielilor de funcționare până la finalul anului 2023 (în funcție de nr. de angajați, acțiuni de animare, achiziții etc.), precum și o prezentare a rezultatelor obținute și activităților desfășurate de GAL până la solicitarea realocării de fonduri. Memoriul justificativ trebuie să ofere informații despre modul eficient de gestionare a fondurilor la nivelul GAL.

1. **Modificări legislative și administrative** - actualizarea SDL cu legislația europeană și națională aplicabilă:

**Atenție!** Modificările care vizează includerea prevederilor obligatorii privind infrastructura de internet în bandă largă, adaptarea dimensiunii economice a exploatațiilor agricole sprijinite prin măsurile din SDL și încadrarea măsurilor destinate schemelor de calitate ca măsuri atipice prin care se pot finanța investiții premergătoare aderării la o schemă de calitate europeană sau națională vor fi încadrate ca modificări legislative.

* 1. Modificări impuse de schimbări ale legislației naționale și europene;
  2. Schimbări privind componența parteneriatului, cu respectarea criteriilor de eligibilitate și de selecție în baza cărora SDL a fost selectată;

Această propunere de modificare implică transmiterea unor documente justificative privind modificarea parteneriatului, inclusiv documentele de înființare ale noilor parteneri incluși în parteneriat.

* 1. Modificarea Planului de Acțiune;
  2. Actualizarea planului de finanțare, în conformitate cu sumele obținute în urma bonusării;
  3. Actualizarea Cap. V – Descrierea măsurilor din SDL, respectiv a punctului **9.** *Sume (aplicabile) și rata sprijinului* din fișa măsurii, în sensul corelării valorii sprijinului nerambursabil pe proiect în conformitate cu suma rămasă disponibilă la măsura/măsurile în cauză.

**Atenție!** Orice modificare/realocare/actualizare a planului de finanțare va fi realizată în forma cumulată (componenta A + componenta B).

f. Suplimentarea posturilor din organigramă prin contracte de voluntariat doar pentru cele ce au o durată mai mare 6 luni.

Propunerea de modificare a SDL va respecta formatul standard din Anexa 1 la prezentul Ghid.

În secțiunea I - „Tipul modificării” se va încadra modificarea solicitată, care poate fi:

* Modificare simplă (inclusiv dacă sunt înaintate mai multe propuneri de modificări care se încadrează în această categorie sau în categoria modificărilor legislative sau administrative);
* Modificare complexă (inclusiv dacă sunt înaintate mai multe propuneri de modificări care se încadrează în această categorie sau dacă propunerile de modificări se

încadrează atât în categoria celor simple/legislative sau administrative, cât și în categoria celor complexe);

* Modificare legislativă și/sau administrativă (în cazul în care propunerea de modificare de SDL include doar aceste tipuri de modificări).

În secțiunea II – „Descrierea modificărilor solicitate”, va fi utilizat formatul indicat pentru fiecare modificare solicitată. Completarea câmpurilor se va realiza conform precizărilor din Anexă.

În perioada de implementare a SDL sunt permise:

* Patru modificări simple/an calendaristic;
* Două modificări complexe/an calendaristic[[1]](#footnote-1) (În cazul în care printr-o singură solicitare GAL vizează atât modificări simple cât și complexe, solicitarea va fi încadrată ca modificare complexă);
* Modificările care vizează actualizări legislative sau administrative nu sunt limitate numeric.

Întrucât prin modificările propuse de GAL-uri sunt vizate strategia și obiectivele acesteia, pentru a înainta DGDR AM PNDR propunerea de modificare a SDL, GAL-urile trebuie să obțină în prealabil acceptul organelor proprii de conducere (AGA/Consiliul Director), în conformitate cu actul constitutiv și/sau cu statutul de funcționare.

Evaluarea propunerii de modificare a SDL se va realiza într-o primă etapă la nivelul CDRJ și va primi aprobarea finală din partea DGDR AM PNDR, de la nivel central.

Documentația aferentă propunerii de modificare a SDL va fi depusă de GAL la sediul CDRJ responsabil cu monitorizarea activității SDL de către reprezentantul legal al GAL/persoana mandatată de reprezentantul legal sau va fi transmisă prin poștă/curierat. Documentele necesare pentru solicitarea de modificare a SDL sunt următoarele, prezentate într-un singur exemplar:

* în format letric-original:
* Adresă de înaintare semnată de reprezentantul legal;
* Propunerea de modificare a SDL, completată conform Anexei 1 la prezentul Ghid;
* Hotărârea Adunării Generale/actul emis de organul de conducere conform prevederilor statutare, de aprobare a modificării SDL.
* pe suport electronic – CD/DVD/USB:
* Propunerea de modificare a SDL, completată conform Anexei 1 la prezentul Ghid;
* Strategia integrală în format electronic Word și anexele - doar dacă fac obiectul modificării, cu modificările evidențiate prin funcția urmărire modificări – track-changes. Pentru documentele excel care se modifică, modificările se evidențiază cu o culoare distinctă.

**Atenție!** În cazul în care la momentul evaluării SDL au fost solicitate clarificări care au implicat rectificări ale SDL, acestea vor fi integrate în strategia care face obiectul propunerii de modificare.

Dacă în cadrul Strategiei de Dezvoltare Locală au fost aprobate anterior anumite modificări, acestea vor fi incluse în varianta propusă spre aprobare ca modificări acceptate, fiind evidențiate prin funcția track-changes doar modificările propuse, care urmează să primească aprobarea DGDR AM PNDR.

În baza acestor documente, CDRJ va întocmi ***Formularul de verificare a propunerii de modificare a SDL,*** care implică verificarea următoarelor aspecte:

* existența documentelor necesare pentru solicitarea de modificare a SDL;
* completarea corectă a Anexei 1 privind modificarea SDL;
* oportunitatea și necesitatea modificării solicitate.

În cazul în care consilierul CDRJ responsabil cu verificarea propunerii de modificare a SDL constată că lipsesc documente sau există neconcordanțe privind propunerea de modificare, acesta poate solicita GAL printr-o notă de clarificări, remedierea situației într-un termen de 5 zile lucrătoare. Acest termen poate fi prelungit la solicitarea GAL în baza unei justificări. Dacă anumite neconcordanțe nu pot fi soluționate în termenul stabilit, CDRJ va consemna în formularul de verificare F5 și va face propuneri privind aprobarea parțială a modificărilor în formularul F6. În cazul în care nicio modificare nu este acceptată, CDRJ va înapoia documentația GAL și va consemna în formularul de verificare, ce va fi semnat pentru luare la cunoștință de reprezentantul legal al GAL/persoana mandatată de reprezentantul legal.

După finalizarea evaluării la nivelul CDRJ, documentația aferentă modificării SDL, împreună cu ***Formularul de verificare a propunerii de modificare a SDL*** (F5) și **Nota privind propunerea de modificare a SDL** (F6), avizate la nivelul CDRJ, se transmite către SLIN (e-mail [leader@madr.ro](mailto:leader@madr.ro)) în format scanat și word/excel – după caz. Consilierul SLIN responsabil cu monitorizarea GAL, evaluează propunerea de modificare, și va parcurge aceleași etape de la nivelul CDRJ completând pe aceleași formulare elaborate și semnate de CDRJ.

DGDR AM PNDR aprobă **total/parțial modificarea SDL** nu mai târziu de 15 zile lucrătoare de la data înregistrării la CDRJ a solicitării de modificare. Termenul poate fi prelungit în cazuri justificate.

În situația în care sunt solicitate clarificări, GAL transmite răspunsul la solicitarea de clarificări către SLIN și CDRJ în termen de 5 zile. DGDR AM PNDR analizează documentația primită ca răspuns de la GAL și formularele F5 și F6 refăcute și transmise de CDRJ și aprobă total/parțial modificarea SDL nu mai târziu de 15 zile lucrătoare de la data primirii acestui răspuns.

GAL poate retrage documentația aferentă propunerii de modificare a SDL, printr-o solicitare scrisă către DGDR AM PNDR, înainte de aprobarea finală a acesteia.

Propunerile de modificări retrase/neacceptate nu vor fi cuantificate (numărate ca modificări ale SDL).

**Atenție!** GAL are obligația de a actualiza SDL cu toate modificările aprobate, utilizând funcția urmărire modificări (track-changes). Pentru documentele excel care se modifică, modificările sunt evidențiate cu o culoare distinctă. Nota privind propunerea de modificare

a SDL (F6) aferentă ultimei modificări însoţeşte varianta actualizată a SDL. Fiecare modificare de strategie generează o nouă versiune a SDL (SDL în track changes + Nota privind propunerea de modificare a SDL - F6).

După primirea aprobării de la DGDR AM PNDR, GAL-urile solicită modificarea Acordului – cadru de finanțare aferent Sub-măsurii 19.4, ce vizează revizuirea SDL – Anexa nr. III la Acordul – cadru de finanțare. Este obligatoriu ca proiectele selectate în urma apelului lansat conform strategiei modificate să fie depuse la OJFIR la o dată ulterioară datei de modificare a Acordului – cadru de finanțare.

În cazul în care consilierul SLIN constată pe parcursul implementării SDL/la momentul analizării modificării de SDL, că există mențiuni în SDL care contravin prevederilor europene/naționale în vigoare la acel moment, acesta poate solicita GAL rectificarea acestora în termen de 15 zile lucrătoare, cu posibilitatea de prelungire la solicitarea motivată a GAL. Aceste modificări se vor aplica doar în cazul în care nu este deschis un apel de selecție pe respectiva măsură, iar nerespectarea acestei solicitări conduce la imposibilitatea GAL de a lansa apeluri de selecție în perioada următoare pentru măsurile din SDL vizate de rectificare, până la corectarea prevederilor respective. Pentru rectificarea celor solicitate, se va utiliza modelul - Anexa 1 privind modificarea SDL, cu încadrarea modificării în categoria Modificare legislativă și/sau administrativă, urmând același flux procedural ca în cazul unei modificări de SDL solicitate de către GAL, respectiv depunerea la CDRJ spre analiză a tuturor documentelor, inclusiv acceptul organelor proprii de conducere (AGA/Consiliul Director), în conformitate cu actul constitutiv și/sau cu statutul de funcționare, urmând ca aprobarea finală să fie realizată la nivelul DGDR AM PNDR central. Aceste modificări de SDL solicitate GAL de către consilierul SLIN nu se vor contoriza.

# Retragerea autorizațiilor de funcționare

În cazul în care în etapa de implementare a SDL se constată anumite disfuncționalități în activitatea GAL, Autoritatea de Management poate solicita GAL întocmirea unui Plan de măsuri de redresare care să includă acţiuni și ținte concrete pentru îmbunătăţirea activităţii şi eliminarea blocajelor/întârzierilor. Toate acțiunile propuse trebuie planificate pe o perioadă de timp rezonabilă, aprobată în prealabil de DGDR AM PNDR.

Planul de măsuri va fi asumat de organele de conducere ale GAL (conform prevederilor statutare) şi va fi transmis către DGDR AM PNDR în termen de maximum 7 zile lucrătoare de la primirea solicitării.

După derularea termenului asumat în Planul de măsuri, DGDR AM PNDR analizează dacă au fost atinse țintele propuse. În cazul în care se constată că măsurile propuse de redresare nu au condus la atingerea țintelor, în conformitate cu planul asumat de GAL, DGDR AM PNDR are posibilitatea de a retrage autorizația de funcționare a acestuia.

Retragerea autorizației de funcționare conduce la rezilierea Acordului Cadru și a contractului de finanțare aferent sub-măsurii 19.4, cu recuperarea sumelor acordate prin Contractul de finanțare subsecvent, de la momentul în care a intervenit disfuncționalitatea.

Disfuncționalitățile care impun retragerea autorizației pot consta în:

* Nerespectarea unui/unor criterii de eligibilitate;
* Nerespectarea unui/unor criterii de selecție care influențează procesul de selecție al SDL;
* Lipsa totală de activitate care poate fi sesizată cumulativ prin: lipsa personalului angajat, lipsa de activitate la sediul GAL, nelansarea apelurilor de selecție pentru măsurile incluse în SDL;
* Țintele propuse în cadrul Planului de măsuri de redresare nu au fost atinse;
* Nerespectarea termenului de depunere a primei tranșe de plată aferentă sub-măsurii 19.4 (maximum 12 luni de la data semnării Contractului de finanțare, cu posibilitate de prelungire cu maximum trei luni, fără aplicarea de penalități, pe baza unui memoriu justificativ aprobat de AFIR).

**Verificarea sesizărilor primite cu privire la funcționarea GAL**

În cazul în care la nivelul DGDR AM PNDR se primesc sesizări cu privire la eventuale nereguli apărute în activitatea și funcționarea GAL-urilor, acestea vor fi înaintate către Direcția Generală Control, Antifraudă și Inspecții din cadrul MADR, în vederea efectuării controalelor care se impun și aplicarea măsurilor corespunzătoare.

# ANEXE

ANEXA 1 - MODIFICAREA SDL – GAL\_\_\_\_\_\_ \_\_\_\_\_\_\_

Data \_\_\_\_\_\_\_\_\_\_\_\_\_

1. **TIPUL PROPUNERII DE MODIFICARE A SDL[[2]](#footnote-2)**

|  |  |
| --- | --- |
| **Tipul modificării** | **Numărul modificării solicitate[[3]](#footnote-3) în anul curent** |
| Modificare simplă - conform pct.1 |  |
| Modificare complexă - conform pct.2 |  |
| Modificare legislativă și/sau administrativă - conform pct.3 |  |

**II. DESCRIEREA MODIFICĂRILOR SOLICITATE[[4]](#footnote-4)**

1. **DENUMIREA MODIFICĂRII: \_\_\_\_\_\_\_\_\_\_\_\_\_\_\_\_\_\_, conform pct. \_\_\_, litera \_\_\_**
2. Motivele și/sau problemele de implementare care justifică modificarea

|  |
| --- |
| În această secțiune va fi inclusă justificarea privind modificarea solicitată, indicându-se necesitatea și oportunitatea ca aceasta să fie realizată în raport cu caracteristicile teritoriului acoperit de SDL. |

1. Modificarea propusă

|  |
| --- |
| Se va indica capitolul și secțiunea din SDL care se modifică (implicit capitolele/secțiunile, dacă propunerea de modificare are impact asupra mai multor capitole din SDL), evidențiind modificările din fiecare secțiune (se va prelua doar fraza/propoziția/sintagma asupra căreia intervin modificări), utilizând opțiunea track-changes (urmărire-modificări) |

1. Efectele estimate ale modificării

|  |
| --- |
| În această secțiune va fi indicat efectul generat de modificarea propusă, respectiv impactul la nivelul teritoriului, rezultate scontate. |

1. Impactul modificării asupra indicatorilor din SDL

|  |
| --- |
| Se va indica impactul asupra indicatorilor de monitorizare. |

ANEXA 2 - MONITORIZARE GAL \_\_\_\_\_\_\_\_\_\_\_\_\_\_\_\_

Trimestrul \_\_\_\_\_anul \_\_\_\_\_\_

Tabelul 1 – Monitorizarea indicatorilor specifici domeniilor de intervenție

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Indica tori de moni toriza re speci fici domeniilor de inter venție | | Chel tuielile publice totale | | Locuri de muncă | | Nr. opera țiuni de coope rare | | Nr. partici panți instruiti | | Nr. exploa tații agricole/bene ficiari | | Numă rul de exploa tații agricole | | Supra față agricolă (ha) | | Supra față fores tieră (ha) | | Supra față (ha) | | Totalul investi țiilor | | Supra fața totală sau UVM în cauză | | Suprafață totală | | Locuri de muncă create | | Populație netă care beneficiază de servicii/ infra structuri îmbună tățite | | Populație netă care benefi ciază de servicii TIC | |
| TOTAL SDL | | TOTAL SDL | | 1B | | 1C | | 2A, 2B, 2C+ | | 3A, 3B | | 4A, 4B, 4C | | 4A, 4B, 4C | | 5A | | 5B, 5C | | 5D | | 5E | | 6A | | 6B | | 6C | |
| Denumire GAL | Județ | Indicatori propusi | Indicatori realizati | Indicatori propusi | Indicatori realizati | Indicatori propusi | Indicatori realizati | Indicatori propusi | Indicatori realizati | Indicatori propusi | Indicatori realizati | Indicatori propusi | Indicatori realizati | Indicatori propusi | Indicatori realizati | Indicatori propusi | Indicatori realizati | Indicatori propusi | Indicatori realizati | Indicatori propusi | Indicatori realizati | Indicatori propusi | Indicatori realizati | Indicatori propusi | Indicatori realizati | Indicatori propusi | Indicatori realizati | Indicatori propusi | Indicatori realizati | Indicatori propusi | Indicatori realizati |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

Tabelul 2 – Monitorizarea Indicatorilor suplimentari

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Indicatori de monitori zare supli mentari | | ..... | | ..... | | ..... | | ..... | | ..... | | ..... | | ..... | | ..... | | ..... | | ..... | | ..... | | ..... | | ..... | | ..... | | |
| 1A | | 1B | | 1C | | 2A, 2B, 2C+ | | 3A, 3B | | 4A, 4B, 4C | | 4A, 4B, 4C | | 5A | | 5B, 5C | | 5D | | 5E | | 6A | | 6B | | 6C | | |
| Denumire GAL | Județ | Indicatori propusi | Indicatori realizati | Indicatori propusi | Indicatori realizati | Indicatori propusi | Indicatori realizati | Indicatori propusi | Indicatori realizati | Indicatori propusi | Indicatori realizati | Indicatori propusi | Indicatori realizati | Indicatori propusi | Indicatori realizati | Indicatori propusi | Indicatori realizati | Indicatori propusi | Indicatori realizati | Indicatori propusi | Indicatori realizati | Indicatori propusi | Indicatori realizati | Indicatori propusi | Indicatori realizati | Indicatori propusi | Indicatori realizati | Indicatori propusi | Indicatori realizati |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

Tabelul 3– Stadiul implementării măsurilor din SDL

1. Măsuri care asigură îndeplinirea criteriilor de selecție

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Denumirea GAL** | **Județ** | **Finantarea proiectelor care includ:** | **Alocarea totală/măsură** | **Nr. proiecte SELECTATE la nivel de GAL** | **Valoarea publica a proiectelor selectate** | **Nr. proiecte contractate** | **Valoarea publica a proiectelor contractate** | **Nr. contracte reziliate** | **Valoarea contractelor reziliate** | **Total sumă plătită** |
|  |  | intervenții în infrastructura socială; |  |  |  |  |  |  |  |  |
| acțiuni adresate minorităților locale (în special minoritatea rromă); |  |  |  |  |  |  |  |  |
| intervenții în infrastructura de bandă largă; |  |  |  |  |  |  |  |  |
| scheme de calitate |  |  |  |  |  |  |  |  |
| măsuri care implică asocierea. |  |  |  |  |  |  |  |  |
| TOTAL | | |  |  |  |  |  |  |  |  |

1. ***Măsuri ce se regăsesc în SDL***

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Denumirea GAL** | **Județ** | **CODIFICAREA MĂSURII** | **Alocarea totală/măsură** | **Nr. proiecte SELECTATE la nivel de GAL** | **Valoarea publica a proiectelor selectate** | **Nr. proiecte contractate** | **Valoarea publica a proiectelor contractate** | **Nr. contracte reziliate** | **Valoarea contractelor reziliate** | **Total sumă plătită** |
|  |  | M\_/DI |  |  |  |  |  |  |  |  |
| M\_/DI |  |  |  |  |  |  |  |  |
| M\_/DI |  |  |  |  |  |  |  |  |
| M\_/DI |  |  |  |  |  |  |  |  |
| M\_/DI |  |  |  |  |  |  |  |  |
| M\_/DI |  |  |  |  |  |  |  |  |
| M\_/DI |  |  |  |  |  |  |  |  |
| TOTAL SDL | | |  |  |  |  |  |  |  |  |

ANEXA 3 - RAPORT PRIVIND EVALUAREA PERFORMANȚELOR

|  |  |  |  |  |  |  |  |
| --- | --- | --- | --- | --- | --- | --- | --- |
|  | **GAL \_\_\_\_\_\_\_\_\_\_\_\_\_\_\_\_\_\_\_** | | |  |  |  |  |
|  | **30-Sep-2019** | | |  |  |  |  |
|  | **Raport privind evaluarea performanțelor** | | | | | |  |
|  |  |  |  |  |  |  |  |
|  | **CATEGORIE DE EVALUARE** | | | | | |  |
|  |  |  |  |  |  |  |  |
|  | Grad de contractare | **Plafonul minim** | Total alocare SDL\* | Valoarea proiectelor contractate\*\* | Grad de contractare | PENALIZARE |  |
|  | 60% |  |  |  | 60% |  |
|  |  |  |  |  |  |  |  |
|  |  | | | | | |  |
|  | Nivelul plăților | **Plafonul minim** | Total alocare SDL\* | Suma plătită | Nivelul plăților | PENALIZARE |  |
|  | 20% |  |  |  | 25% |  |
|  |  |  |  |  |  |  |  |
|  |  |  |  |  |  |  |  |
|  | Rata de eroare | **Plafonul maxim** | Nr. proiecte depuse la AFIR | Nr. proiecte declarate eligibile la AFIR | Rata de eroare\*\*\* | PENALIZARE |  |
|  | 30% |  |  |  | 5% |  |
|  |  |  |  |  |  |  |  |
|  |  |  |  |  |  |  |  |
|  | Eficiența animării | **proiecte depuse > proiecte selectate** | Valoarea proiectelor depuse la GAL\*\*\*\* | Alocarea sesiunii | Diferența | PENALIZARE |  |
|  |  |  |  | 10% |  |
|  | **Atenție! Toate sumele vor fi exprimate în euro** | | | | | |  |
|  | \* Valoarea va include și sumele aferente primului contract subsecvent sm 19.4  \*\* valoarea contractelor de finanțare semnate în cadrul sM 19.2 + valoarea primului contract subsecvent sM 19.4 + valoarea proiectelor selectate de GAL și depuse la AFIR aflate în evaluare | | | | | |  |
|  | \*\*\* Rata de eroare se calculează împărțind diferența dintre nr. proiectelor depuse la AFIR și nr. proiectelor declarate eligibile la AFIR, la nr. proiectelor depuse la AFIR. Nu vor fi luate în calcul proiectele selectate în urma Apelurilor lansate în anul 2017. | | | | | |  |
|  | \*\*\*\* Va fi indicată valoarea proiectelor depuse în sesiunea care a fost supralicitată. | | | | | |  |

ANEXA 4 – PREZENTARE PROIECT

**Proiect finanțat prin intermediul Strategiei de Dezvoltare Locală a Grupului de Acțiune Locală \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Proiect finanțat prin FEADR**

1. Anul calendaristic începe pe 1 ianuarie și se termină pe 31 decembrie. [↑](#footnote-ref-1)
2. conform încadrării tipurilor de modificări din prezentul Ghid. [↑](#footnote-ref-2)
3. numărul modificării solicitate în anul curent. [↑](#footnote-ref-3)
4. fiecare modificare va fi completată conform punctelor a,b,c,d. [↑](#footnote-ref-4)